2003/749/EY: Komission päätös, tehty 10 päivänä lokakuuta 2003, yhteisön ensimmäisestä rahoitustuesta Belgiassa vuonna 2003 toteutettujen lintuinfluenssan (avian influenza) hävittämistoimenpiteiden tukikelpoisiin kustannuksiin (tiedoksiannettu numerolla K(2003) 3559)



Virallinen lehti nro L 271 , 22/10/2003 s. 0019 - 0023



Komission päätös, tehty 10 päivänä lokakuuta 2003, yhteisön ensimmäisestä rahoitustuesta Belgiassa vuonna 2003 toteutettujen lintuinfluenssan (avian influenza) hävittämistoimenpiteiden tukikelpoisiin kustannuksiin (tiedoksiannettu numerolla K(2003) 3559) (Ainoastaan ranskan- ja hollanninkieliset tekstit ovat todistusvoimaiset) (2003/749/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 3 artiklan 3 kohdan ja 5 artiklan 3 kohdan, sekä katsoo seuraavaa: (1) Kun lintuinfluenssan esiintyminen oli virallisesti vahvistettu vuonna 2003, Belgia ilmoitti välittömästi toteuttaneensa yhteisön toimenpiteistä avian-influenssan torjumiseksi 19 päivänä toukokuuta 1992 annetussa direktiivissä 92/40/ETY(3), sellaisena kuin se on viimeksi muutettuna neuvoston asetuksella (EY) N:o 806/2003, asetetut kyseisen taudin puhjetessa sovellettavat torjuntatoimenpiteet saadakseen yhteisöltä rahoitustukea taudin hävittämiseksi päätöksen 90/424/ETY mukaisesti. (2) Lintuinfluenssa aiheuttaa vakavan vaaran yhteisön karjalle. Taudin leviämisen estämiseksi ja sen hävittämisen edistämiseksi yhteisön pitäisi näin ollen myöntää rahoitustukea Belgian tukikelpoisiin kustannuksiin. Tämän vuoksi on asianmukaista, että Belgialle myönnetään päätöksen 90/424/ETY säännösten nojalla yhteisön rahoitustukea lintuinfluenssan puhkeamiseen vuonna 2003 liittyneiden kustannusten kattamiseksi. (3) On syytä täsmentää päätöksen 90/424/ETY 3 artiklan 2 kohdassa käytetyt ilmaisut "riittävän korvauksen maksaminen nopeasti karjankasvattajille" sekä "hävittämisestä, puhdistuksesta, desinfioinnista ja hyönteisten hävittämisestä aiheutuvat kulut" sekä tässä päätöksessä käytetyt ilmaisut "kohtuulliset maksut" ja "oikeutetut maksut". (4) Belgia esitti 13 päivänä kesäkuuta 2003 taulukoita, joissa ilmoitettiin eri siipikarja- ja munatyyppien arvot. Nämä arvot ovat perusta omistajille myönnetyille tukikelpoisille korvauksille. Niitä voidaan säännöllisin väliajoin muuttaa Belgiassa ja ympäröivissä jäsenvaltioissa todetun hintakehityksen mukaan. (5) Yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(4) 3 artiklan 2 kohdan mukaan yhteisön sääntöjen mukaisesti toteutettavat eläinlääkintäalaa ja kasvien terveyttä koskevat toimenpiteet rahoitetaan Euroopan maatalouden ohjaus- ja tukirahaston tukiosastosta. Varainhoidon valvonnassa sovelletaan asetuksen (EY) N:o 1258/1999 8 ja 9 artiklaa. (6) Kun otetaan huomioon hätärahaston määrärahatilanne varainhoitovuoden 2003 tässä vaiheessa sekä se, että taudin puhkeamisesta johtuvien korvausten vaatima lopullinen tukikelpoinen määrä on vielä epäselvä, rahoitustuki olisi toistaiseksi rajattava ennakkomaksuun, joka kattaa 50 prosenttia tukikelpoisista kustannuksista, jotka ovat aiheutuneet eläinten pakollisesta lopettamisesta sekä munien pakollisesta hävittämisestä. (7) Yhteisön rahoitustuki olisi myönnettävä sillä edellytyksellä, että suunnitellut toimet toteutetaan tehokkaasti ja että toimivaltaiset viranomaiset antavat kaiken tarvittavan tiedon tässä päätöksessä säädetyissä määräajoissa. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisön rahoitustuen maksaminen Belgialle Belgia voi saada yhteisön rahoitustukea, joka on 50 prosenttia tukikelpoisista menoista, jotka koskevat a) riittävän korvauksen maksamista nopeasti omistajille, jotka joutuivat vuonna 2003 havaitun lintuinfluenssan hävittämiseksi toteutettujen pakollisten toimenpiteiden yhteydessä lopettamaan eläimensä ja hävittämään niiden munat direktiivin 92/40/ETY 5 artiklan ja neuvoston direktiivin 90/425/ETY(5) 10 artiklan mukaisesti; rahoitustuki suoritetaan päätöksen 90/424/ETY 3 artiklan 2 kohdan ensimmäisen ja seitsemännen luetelmakohdan nojalla ja tämän päätöksen mukaisesti; b) kustannuksia, jotka aiheutuvat ruhojen, munien, saastuneiden rehujen ja laitteiden hävittämisestä, tilojen ja välineiden puhdistuksesta, hyönteisten hävittämisestä ja desinfioinnista, päätöksen 90/424/ETY 3 artiklan 2 kohdan ensimmäisen, toisen ja kolmannen luetelmakohdan sekä tämän päätöksen mukaisesti. 2 artikla Määritelmät Tässä päätöksessä tarkoitetaan ilmaisulla: a) "riittävän korvauksen maksaminen nopeasti" korvauksen maksamista 90 päivän kuluessa - eläinten lopettamisesta, kun korvaus vastaa 3 artiklan 1 kohdassa määriteltyä markkina-arvoa; - munien hävittämisestä, kun korvaus vastaa 3 artiklan 1 kohdassa määritettyä markkina-arvoa; b) "kohtuulliset maksut" maksuja tarvikkeiden tai palvelujen ostamiseen lintuinfluenssan puhkeamista edeltäviin markkinahintoihin nähden oikeasuhteisilla hinnoilla; c) "oikeutetut maksut" maksuja sellaisten tarvikkeiden tai palvelujen ostamiseen, joiden luonne ja suora yhteys pakolliseen eläinten lopettamiseen ja munien hävittämiseen 1 artiklan a alakohdan tarkoittamassa mielessä on osoitettu. 3 artikla Yhteisön rahoitustuen kattamat tukikelpoiset kustannukset 1. Eläinten ja munien omistajille korvattavien tukikelpoisten kustannusten enimmäismäärä perustuu Belgian 13 päivänä kesäkuuta 2003 esittämissä taulukoissa määritettyihin markkina-arvoihin, jotka koskevat eri siipikarja- ja munatyyppejä elinkaaren eri vaiheissa. Jos kuitenkin Belgian maksamat tosiasialliset korvaukset on rajattu tiettyyn osaan kyseisistä markkina-arvoista, tukikelpoiset korvattavat kustannukset lasketaan tämän osan perusteella. 2. Jos Belgian viranomaiset esittävät asianmukaisesti perustellun pyynnön, tukikelpoisia kustannuksia koskevaa laskelmaa voidaan päättää muuttaa päätöksen 90/424/ETY 41 artiklan mukaista menettelyä noudattaen, jotta otetaan huomioon siipikarjaa ja munia koskevien asiaankuuluvien hintaindeksien kehittyminen Belgiassa ja ympäröivissä jäsenvaltioissa. 3. Kun Belgian 1 artiklan a alakohdan mukaisesti suorittamat korvausmaksut toteutetaan 2 artiklan a alakohdassa säädetyn 90 päivän määräajan jälkeen, tukikelpoisista määristä tehdään määräajan jälkeen toteutuneiden kustannusten osalta seuraavat vähennykset: - 25 prosenttia maksuista, jotka on suoritettu 91-105 päivän kuluttua eläinten lopettamisesta tai munien hävittämisestä, - 50 prosenttia maksuista, jotka on suoritettu 106-120 päivän kuluttua eläinten lopettamisesta tai munien hävittämisestä, - 75 prosenttia maksuista, jotka on suoritettu 121-135 päivän kuluttua eläinten lopettamisesta tai munien hävittämisestä, - 100 prosenttia maksuista, jotka on suoritettu vähintään 136 päivän kuluttua eläinten lopettamisesta tai munien hävittämisestä. Jos hallinnollisia erityisedellytyksiä silti esiintyy eräiden toimenpiteiden yhteydessä tai jos Belgia antaa asialliset perustelut, komissio voi soveltaa poikkeavaa porrastusta ja/tai pienempiä prosenttilukuja tai prosenttilukua nolla. 4. Edellä 1 artiklan b alakohdassa tarkoitetut rahoitustukeen oikeutetut kustannukset kattavat ainoastaan liitteessä III esitetyt kustannukset. 5. Yhteisön lopullista rahoitustukea laskettaessa ei oteta huomioon seuraavia: a) arvonlisävero; b) virkamiesten palkat; c) muun julkisen materiaalin kuin kulutushyödykkeiden käyttö. 4 artikla Maksuehdot ja todistusasiakirjat 1. Jollei 5 artiklassa tarkoitettujen tarkastusten tuloksista muuta johdu, maksetaan 1250000 euron suuruinen ennakko Belgialta saatavien sellaisten todistusasiakirjojen perusteella, joissa todetaan, että omistajille on maksettu nopeasti riittävä korvaus vuonna 2003 suoritetusta eläinten pakollisesta lopettamisesta ja munien pakollisesta hävittämisestä direktiivin 92/40/ETY 5 artiklan ja direktiivin 90/425/ETY 10 artiklan mukaisesti. 2. Yhteisön rahoitustuen loppuerä vahvistetaan päätöksen 90/424/ETY 41 artiklassa säädetyn menettelyn mukaisesti ja seuraavien asiakirjojen ja tietojen perusteella: a) liitteiden I A, I B ja II mukaisesti ja jäljempänä 3 kohdassa säädetyissä määräajoissa toimitettu maksuvaatimus; b) yksityiskohtaiset asiakirjat, joissa vahvistetaan a alakohdassa tarkoitetussa maksuvaatimuksessa esitetyt luvut; c) 5 artiklassa tarkoitettujen komission paikan päällä tekemien mahdollisten tarkastusten tulokset. Edellä b alakohdassa tarkoitetut asiakirjat sekä asiaan liittyvät kaupalliset tiedot on annettava nähtäviksi komission paikan päällä tehtäviä tarkastuksia varten. 3. Edellä 2 kohdan a alakohdassa tarkoitettu maksuvaatimus on esitettävä atk-muodossa - liitteiden I A ja I B mukaisesti, 60 kalenteripäivän kuluttua komission päätöksen 2003/428/EY(6) mukaisten toimenpiteiden päätökseen saamisesta, - liitteen II mukaisesti, 6 kuukauden kuluttua ensimmäisessä luetelmakohdassa tarkoitetusta päivämäärästä. Jos näitä määräaikoja ei noudateta, yhteisön rahoitustukea vähennetään 25 prosenttia kunkin viivästyskuukauden osalta. 5 artikla Komission paikan päällä tekemät tarkastukset Komissio voi yhteistyössä toimivaltaisten kansallisten viranomaisten kanssa tehdä paikan päällä tarkastuksia lintuinfluenssan hävittämistoimenpiteiden täytäntöönpanosta ja niistä aiheutuneista kustannuksista. 6 artikla Osoitus Tämä päätös on osoitettu Belgian kuningaskunnalle. Tehty Brysselissä 10 päivänä lokakuuta 2003. Komission puolesta David Byrne Komission jäsen (1) EYVL L 224, 18.8.1990, s. 19. (2) EUVL L 122, 16.5.2003, s. 1. (3) EYVL L 167, 22.6.1992, s. 16. (4) EYVL L 160, 26.6.1999, s. 103. (5) EYVL L 224, 18.8.1990, s. 29. (6) EUVL L 144, 12.6.2003, s. 15. LIITE I A >PIC FILE= "L_2003271FI.002202.TIF"> LIITE I B >PIC FILE= "L_2003271FI.002204.TIF"> LIITE II 4 artiklassa tarkoitettu maksuvaatimus >PIC FILE= "L_2003271FI.002302.TIF"> LIITE III 3 artiklan 5 kohdassa tarkoitetut tukikelpoiset kustannukset 1. Eläinten lopettamisesta aiheutuvat kustannukset: a) erityisesti tätä varten hankittujen teurastajien palkat ja palkkiot; b) eläinten lopettamisessa käytettävät kulutushyödykkeet ja erityisvälineet; c) välineet eläinten kuljettamiseksi teurastuspaikalle. 2. Ruhojen hävittämisestä aiheutuvat kustannukset: a) renderointi: ruhojen kuljetus varastointitiloihin ja renderointilaitokseen, ruhojen varastointi, ruhojen käsittely renderointilaitoksessa ja jauhon hävittäminen; b) hautaaminen: erityisesti tätä varten hankittu henkilöstö, erityisesti ruhojen kuljetukseen ja hautaamiseen vuokrattu kalusto sekä hautaamispaikan desinfiointiin käytetyt tuotteet; c) polttaminen: erityisesti tätä varten hankittu henkilöstö, polttoaineet tai muut käytetyt materiaalit, erityisesti ruhojen kuljetukseen vuokrattu kalusto sekä polttolaitoksen desinfiointiin käytetyt tuotteet. 3. Munien hävittämisestä aiheutuvat kustannukset: erityisesti tätä varten hankitun henkilöstön palkat ja palkkiot, polttoaineet tai muut käytetyt materiaalit, erityisesti munien kuljetukseen vuokrattu kalusto sekä hävittämispaikan desinfiointiin käytetyt tuotteet. 4. Tilojen puhdistamisesta, desinfioinnista ja hyönteisten hävittämisestä aiheutuvat kustannukset: a) puhdistamiseen, desinfiointiin ja hyönteisten hävittämiseen käytetyt tuotteet; b) erityisesti tätä varten hankitun henkilöstön palkat ja palkkiot. 5. Saastuneiden rehujen hävittämisestä aiheutuvat kustannukset: a) korvaukset rehujen ostohinnoin; b) erityisesti rehujen kuljetukseen ja hävittämiseen vuokrattu kalusto. 6. Saastuneen välineistön korvaamisesta markkina-arvon mukaan ja tällaisen välineistön tuhoamisesta aiheutuvat kustannukset. Tukikelpoisia eivät ole maatilarakennusten uudelleenrakentamiseen tai uusimiseen myönnettyjen korvausten kustannukset eivätkä infrastruktuurikustannukset.